
DR.31.3.2015                                                                           75 

 

 

 

Tuan Pengerusi dalam jawapan Kementerian Pendidikan pada 11 Mac yang lalu 
cadangan pembinaan SJK(T) Sungai Bakap telah disenaraikan dalam Pakej Rancangan 
Khas (PRK) tahun 2013 dengan peruntukan RM3.5 juta yang melibatkan pembinaan baru 
atas lot tersebut.   

■1640 

Jawapan kementerian, sekolah ini tidak dapat dibina mengikut masa yang awal 
kerana peruntukan di bawah pakej rangsangan khas tahun 2013 telah digunakan untuk 
menampung komitmen bagi projek rancangan khas tahun 2012. Projek ini akan 
dilaksanakan menggunakan baki peruntukan pakej rancangan khas tahun 2014.   

Tuan Pengerusi, saya ingin bertanya sekali lagi di Dewan yang mulia ini, di sebalik 
tipu muslihat dan silap mata ini, berapakah baki peruntukan pakej rancangan khas tahun 
2014 yang telah dijanjikan untuk digunakan bagi pembinaan sekolah baru SJK(T) Sungai 
Bakap? Ini kerana memandangkan kerajaan semangat untuk menetapkan tarikh 1 April 
untuk mengimplementasikan GST tetapi hendak bagi tarikh untuk membina sekolah baru 
sampai sekarang terpinga-pinga. Saya mohon agar satu tarikh juga diberikan bilakah 
sekolah baru SJK(T) Sungai Bakap akan dibina? 

Tuan Pengerusi, poin yang seterusnya. Saya ingin menyentuh mengenai isu 
Universiti AUCMS yang masih belum diselesaikan. Apakah status skrol ijazah perubatan 
pelajar MARA di Universiti Sumatera Utara di Indonesia? Pelajar Malaysia yang mendapat 
pendidikan di Indonesia masih belum mendapat skrol lagi kerana mereka diberitahu 
bahawa bayaran belum dijelaskan lagi. Tambahan lagi, mereka ini pelajar biasiswa MARA. 
Oleh sebab masalah pembayaran, bukan sahaja skrol mereka belum terima, tetapi mereka 
tidak dapat mendaftar sepenuhnya dengan MMC tanpa skrol tersebut.  

Saya ingin bertanya kepada Yang Berhormat Menteri, jika benar tanah di Trent 
Park, London yang bernilai £30 juta atau lebih RM160 juta... 

Tuan Pengerusi [Datuk Seri Dr. Ronald Kiandee]:  Yang Berhormat, jangan 
melencong jauh sangat daripada butiran, Yang Berhormat.  

Puan P. Kasthuriraani a/p Patto [Batu Kawan]: Berhubung dengan 
Supplementary Budget sahaja, Tuan Pengerusi. Atau lebih RM160 juta dijual atau tidak. 
dan jika ia, ke manakah perginya wang tersebut? Adakah ia digunakan untuk membayar 
gaji staf di AUCMS atau melangsaikan apa-apa hutang dengan universiti lain supaya 
pelajar-pelajar scholar kita dapat meneruskan perjalanan mereka ke alam perubatan dan 
penjagaan kesihatan. 

Tuan Pengerusi, tiada erti kata 1Malaysia jika kementerian dan Perdana Menteri 
memilih bulu berhubung dengan pembinaan sekolah vernakular, sekolah Tamil dan sekolah 
Cina di Malaysia. Kalau satu-satu kerajaan tiada priority dengan izin, untuk memastikan hak 
asasi generasi anak-anak muda mendapat pelajaran terbaik, bagaimanakah negara 
Malaysia ini boleh bersaing dengan negara-negara maju tanpa pindaan polisi-polisi kalut 
dan outdated? Sekian, terima kasih. 

Tuan Pengerusi [Datuk Seri Dr. Ronald Kiandee]: Ya, saya baca di sini- 
sebentar Yang Berhormat Menteri. Ini emolumen. Walau ditulis itu, tetapi huraian dia adalah 
emolumen. Ya, saya bagi Yang Berhormat Ampang sebelum Yang Berhormat Menteri 
menjawab.  

 

4.43 ptg. 

 Puan Hajah Zuraida binti Kamaruddin [Ampang]: Saya nak sentuh mengenai 
Ubahsuai Naiktaraf... 

 Tuan Pengerusi [Datuk Seri Dr. Ronald Kiandee]: Operasi pendidikan tetapi 
huraian dia, emolumen, Yang Berhormat. 

 Puan Hajah Zuraida binti Kamaruddin [Ampang]: Okey, terima kasih Tuan 
Pengerusi. Saya hendak sebut di sinilah, bertahun-tahun saya di sini menyatakan tentang 
keperluan seperti mana yang lain, beberapa tahun berjanji-berjanji hendak membina 
sekolah yang baru, begitu juga di Parlimen saya, Parlimen Ampang di Bukit Antarabangsa 



Tuan Pengerusi dalam jawapan Kementerian Pendidikan pada 11 Mac yang lalu cadangan pembinaan SJK(T) Sungai Bakap telah disenaraikan dalam Pakej Rancangan Khas (PRK) tahun 2013 dengan peruntukan RM3.5 juta yang melibatkan pembinaan baru atas lot tersebut. #1640 Jawapan kementerian, sekolah ini tidak dapat dibina mengikut masa yang awal kerana peruntukan di bawah pakej rangsangan khas tahun 2013 telah digunakan untuk menampung komitmen bagi projek rancangan khas tahun 2012. Projek ini akan dilaksanakan menggunakan baki peruntukan pakej rancangan khas tahun 2014. Tuan Pengerusi, saya ingin bertanya sekali lagi di Dewan yang mulia ini, di sebalik tipu muslihat dan silap mata ini, berapakah baki peruntukan pakej rancangan khas tahun 2014 yang telah dijanjikan untuk digunakan bagi pembinaan sekolah baru SJK(T) Sungai Bakap? Ini kerana memandangkan kerajaan semangat untuk menetapkan tarikh 1 April untuk mengimplementasikan GST tetapi hendak bagi tarikh untuk membina sekolah baru sampai sekarang terpinga-pinga. Saya mohon agar satu tarikh juga diberikan bilakah sekolah baru SJK(T) Sungai Bakap akan dibina? Tuan Pengerusi, poin yang seterusnya. Saya ingin menyentuh mengenai isu Universiti AUCMS yang masih belum diselesaikan. Apakah status skrol ijazah perubatan pelajar MARA di Universiti Sumatera Utara di Indonesia? Pelajar Malaysia yang mendapat pendidikan di Indonesia masih belum mendapat skrol lagi kerana mereka diberitahu bahawa bayaran belum dijelaskan lagi. Tambahan lagi, mereka ini pelajar biasiswa MARA. Oleh sebab masalah pembayaran, bukan sahaja skrol mereka belum terima, tetapi mereka tidak dapat mendaftar sepenuhnya dengan MMC tanpa skrol tersebut. Saya ingin bertanya kepada Yang Berhormat Menteri, jika benar tanah di Trent Park, London yang bernilai PS30 juta atau lebih RM160 juta... Tuan Pengerusi [Datuk Seri Dr. Ronald Kiandee]: Yang Berhormat, jangan melencong jauh sangat daripada butiran, Yang Berhormat. Puan P. Kasthuriraani a/p Patto [Batu Kawan]: Berhubung dengan Supplementary Budget sahaja, Tuan Pengerusi. Atau lebih RM160 juta dijual atau tidak. dan jika ia, ke manakah perginya wang tersebut? Adakah ia digunakan untuk membayar gaji staf di AUCMS atau melangsaikan apa-apa hutang dengan universiti lain supaya pelajar-pelajar scholar kita dapat meneruskan perjalanan mereka ke alam perubatan dan penjagaan kesihatan. Tuan Pengerusi, tiada erti kata 1Malaysia jika kementerian dan Perdana Menteri memilih bulu berhubung dengan pembinaan sekolah vernakular, sekolah Tamil dan sekolah Cina di Malaysia. Kalau satu-satu kerajaan tiada priority dengan izin, untuk memastikan hak asasi generasi anak-anak muda mendapat pelajaran terbaik, bagaimanakah negara Malaysia ini boleh bersaing dengan negara-negara maju tanpa pindaan polisi-polisi kalut dan outdated? Sekian, terima kasih. Tuan Pengerusi [Datuk Seri Dr. Ronald Kiandee]: Ya, saya baca di sini- sebentar Yang Berhormat Menteri. Ini emolumen. Walau ditulis itu, tetapi huraian dia adalah emolumen. Ya, saya bagi Yang Berhormat Ampang sebelum Yang Berhormat Menteri menjawab. 4.43 ptg. Puan Hajah Zuraida binti Kamaruddin [Ampang]: Saya nak sentuh mengenai Ubahsuai Naiktaraf... Tuan Pengerusi [Datuk Seri Dr. Ronald Kiandee]: Operasi pendidikan tetapi huraian dia, emolumen, Yang Berhormat. Puan Hajah Zuraida binti Kamaruddin [Ampang]: Okey, terima kasih Tuan Pengerusi. Saya hendak sebut di sinilah, bertahun-tahun saya di sini menyatakan tentang keperluan seperti mana yang lain, beberapa tahun berjanji-berjanji hendak membina sekolah yang baru, begitu juga di Parlimen saya, Parlimen Ampang di Bukit Antarabangsa.